title: Sklep št. 562/2014/EU Evropskega parlamenta in Sveta z dne 15. maja 2014 o udeležbi Evropske unije v povečanju kapitala Evropskega investicijskega sklada

text:
               24.5.2014

               SL

               Uradni list Evropske unije

               L 156/1

         SKLEP št. 562/2014/EU EVROPSKEGA PARLAMENTA IN SVETA
   z dne 15. maja 2014
   o udeležbi Evropske unije v povečanju kapitala Evropskega investicijskega sklada
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 173(3) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   v skladu z rednim zakonodajnim postopkom (2),
   ob upoštevanju naslednjega:

               (1)

               V skladu s Sklepom Sveta 94/375/ES (3) je bil leta 1994 ustanovljen Evropski investicijski sklad (v nadaljnjem besedilu: sklad) za „spodbujanje trajnostne in uravnotežene rasti znotraj Skupnosti“.

               (2)

               Po povečanju vpisanega kapitala sklada leta 2007 znaša odobreni kapital sklada 3 milijarde EUR, razdeljenih v 3 000 delnic, vsaka z vrednostjo 1 milijon EUR, z 20-odstotnim deležem vplačanega kapitala. Unija, ki jo zastopa Komisija, je sodelovala pri prejšnjem povečanju vpisanega kapitala sklada v skladu s Sklepom Sveta 2007/247/ES (4).

               (3)

               Posledično ima Unija, ki jo zastopa Komisija, zdaj vpisanih 900 delnic sklada v skupni nominalni vrednosti 900 milijonov EUR, od katerih je 180 milijonov EUR vplačanih.

               (4)

               Evropski svet je 28. in 29. junija 2012 sprejel pakt za rast in delovna mesta, da bi se spodbudila pametna, trajnostna in vključujoča rast, ki je gospodarna z viri in ustvarja delovna mesta. V tem okviru je Evropski svet v svojih sklepih med nadaljnjimi nujnimi ukrepi, ki so potrebni na ravni Unije za spodbujanje rasti in delovnih mest, okrepitev financiranja gospodarstva in povečanje konkurenčnosti Evrope kot lokacije za proizvodnjo in naložbe, poudaril, da je treba dejavnost sklada razviti v povezavi z obstoječimi nacionalnimi strukturami, kot so nacionalne promocijske banke in institucije, zlasti kar zadeva njegove dejavnosti v zvezi s tveganim kapitalom.

               (5)

               Za nadaljnje spodbujanje naložb in dostopa do kreditov je Evropski svet 27. in 28. junija 2013 uvedel „Nov naložbeni načrt za Evropo“ za podporo malim in srednjim podjetjem (MSP) ter okrepitev financiranja gospodarstva. V zvezi s tem je Evropski svet v svojih sklepih pozval Komisijo in Evropsko investicijsko banko (EIB), naj se prednostno posvetita povečanju zmogljivosti sklada za izboljšanje kreditne kvalitete.

               (6)

               Evropski svet 19. in 20. decembra 2013 je spomnil na to, da ponovna vzpostavitev normalnih pogojev za posojila gospodarstvu, zlasti MSP, ostaja prednostna naloga, ter pozval Komisijo in EIB, naj dodatno okrepita zmogljivost sklada s povečanjem njegovega kapitala, da bi do maja 2014 lahko dosegli končni dogovor.

               (7)

               Sedanji obseg lastnih sredstev sklada ne omogoča znatnega povečanja dejavnosti sklada, kot je pozval Evropski svet, saj jamstveni posli in posli tveganega kapitala sklada ne smejo preseči zgornje meje za skupne obveznosti sklada, določene v statuta sklada ali jih določi skupščina sklada. Poleg tega je zmogljivost sklada za izboljšanje kreditne kvalitete omejena z obsegom njegovih razpoložljivih lastnih sredstev.

               (8)

               Zato je 26. novembra 2013 upravni odbor sklada odobril povečanje vpisanega kapitala sklada za največ 1 500 milijonov EUR, kar bi omogočilo potrebno povečanje lastnih sredstev. Tehnična ureditev in podroben postopek za povečanje bodo pravočasno predloženi upravnemu odboru s prošnjo za dovoljenje, da se predlog leta 2014 predloži skupščini sklada v odobritev.

               (9)

               Delničarji sklada bi morali vpisati nove delnice po svoji presoji v štiriletnem obdobju, ki se začne leta 2014 in konča leta 2017. Ceno novih delnic bi bilo treba določiti letno in bi morala temeljiti na formuli neto vrednosti sredstev, o kateri se dogovorijo delničarji sklada.

               (10)

               Dogovor o financiranju prispevka Unije za povečanje kapitala sklada ne bi smel posegati v možno obravnavo dividend.

               (11)

               Primerno je, da Unija sodeluje pri povečanju kapitala sklada, da bi dosegli cilje Unije glede spodbujanja okolja, ki je naklonjeno pobudam in razvoju podjetij v celotni Uniji, zlasti MSP, ter glede boljšega izkoriščanja industrijskega potenciala politik Unije na področju inovacij, raziskav in tehnološkega razvoja, kakor je opredeljeno v sklepih Evropskega sveta 28. in 29. junija 2012, 27. in 28. junija 2013 ter 19. in 18. decembra 2013 ter podrobno določeno v „Paktu za rast in delovna mesta“ in „Novem naložbenem načrtu za Evropo“.

               (12)

               Kar zadeva posebne cilje, ki naj bi jih dosegli s sodelovanjem Unije pri povečanju kapitala sklada, zlasti podporo iz sklada za ukrepe, ki dopolnjujejo ukrepe držav članic v korist podjetij, še posebej MSP, potrebna pooblastila za sprejetje tega sklepa podeljuje člen 173(3) Pogodbe o delovanju Evropske unije.

               (13)

               Da bi lahko zastopnik Unije na skupščini sklada čim prej glasoval o povečanju kapitala, bi moral sklep začeti veljati dan po njegovi objavi –

         SPREJELA NASLEDNJI SKLEP:
   Člen 1
   Namen sklepa je povečati podporo iz Evropskega investicijskega sklada (v nadaljnjem besedilu: sklad) za ukrepe, ki dopolnjujejo ukrepe držav članic v korist podjetij, zlasti malih in srednjih podjetij.
   Člen 2
   Unija poleg svojega sedanjega deleža v skladu vpiše do 450 delnic, od katerih ima v skladu vsaka nominalno vrednost 1 milijon EUR. Vpis delnic in letna vplačila se opravijo v skladu s pogoji, ki jih odobri skupščina sklada.
   Člen 3
   Unija kupi nove delnice sklada v štiriletnem obdobju, ki se začne leta 2014. V obdobju med 2014–2017 je skupni znesek v višini do 178 milijonov EUR na voljo v splošnem proračunu Unije za kritje stroškov vpisa, pri čemer se uporabijo odobrena sredstva, ki so bila že načrtovana v razdelku 1a večletnega finančnega okvira za obdobje 2014–2020, tako da se skupni dodeljeni odhodki ne spremenijo. Proračunske obveznosti se lahko v skladu s členom 85(4) Uredbe (EU, Euratom) št. 966/2012 Evropskega parlamenta in Sveta (5) razdelijo na letne obroke v obdobju štirih let.
   Člen 4
   Komisija spremlja, kako je bil dosežen cilj iz člena 1, ter Evropskemu parlamentu in Svetu predloži dve poročili, vmesno poročilo do 31. decembra 2016 in končno poročilo do 31. decembra 2018.
   Člen 5
   Ta sklep začne veljati dan po objavi v Uradnem listu Evropske unije.

      V Bruslju, 15. maja 2014

            Za Evropski parlament

            Predsednik

         M. SCHULZ

            Za Svet

            Predsednik

         D. KOURKOULAS

      (1)  Mnenje z dne 25. marca 2014 (še ni objavljeno v Uradnem listu).

      (2)  Stališče Evropskega parlamenta z dne 16. aprila 2014 (še ni objavljeno v Uradnem listu) in odločitev Sveta z dne 6. maja 2014.

      (3)  Sklep Sveta 94/375/ES z dne 6. junija 1994 o članstvu Skupnosti v Evropskem investicijskem skladu (UL L 173, 7.7.1994, str. 12).

      (4)  Sklep Sveta 2007/247/ES z dne 19. aprila 2007 o udeležbi Skupnosti v povečanju kapitala Evropskega investicijskega sklada (UL L 107, 25.4.2007, str. 5).

      (5)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

      Izjava Evropskega parlamenta in Sveta
      Evropski parlament in Svet se strinjata, da bosta naslovila vprašanje obravnave dividend sklada v okviru naslednjega pregleda finančnih pravil, ki se uporabljajo za splošni proračun Unije, ali najpozneje v okviru vmesnega poročila iz člena 4 o doseganju cilja.


title: Sklep Sveta z dne 22. februarja 1999 o sklenitvi Sporazuma o znanstvenem in tehničnem sodelovanju med Evropsko skupnostjo in Državo Izrael

text:
Pomembno pravno obvestilo

|

31999D0224

Uradni list L 083 , 27/03/1999 str. 0050 - 0050

		Sklep Svetaz dne 22. februarja 1999o sklenitvi Sporazuma o znanstvenem in tehničnem sodelovanju med Evropsko skupnostjo in Državo Izrael(1999/224/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 130m v povezavi s členom 228(2), prvi stavek, ter prvim pododstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker Evropska skupnost in Izrael izvajata posebne raziskovalne programe na področjih skupnega interesa;ker sta Država Izrael na eni strani in Evropska skupnost in njene države članice na drugi strani podpisali Evro-mediteranski sporazum o pridružitvi, ki omogoča pogajanja o sporazumu o sodelovanju na področju znanosti in tehnologije;ker sta Evropska skupnost in Država Izrael sklenili Sporazum o znanstvenem in tehničnem sodelovanju za čas trajanja okvirnega sporazuma za RTR;ker je Svet s Sklepom z dne 18. maja 1998 Komisijo pooblastil za pogajanja o obnovi Sporazuma o znanstvenem in tehničnem sodelovanju med Evropsko skupnostjo in Državo Izrael za čas trajanja petega okvirnega programa;ker mora biti Sporazum o znanstvenem in tehničnem sodelovanju med Evropsko skupnostjo in Državo Izrael odobren,SKLENILA:Člen 1Sporazum o znanstvenem in tehničnem sodelovanju med Evropsko skupnostjo in Državo Izrael se odobri v imenu Evropske skupnosti.Besedilo Sporazuma je priloženo temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki zavezuje Skupnost.Člen 3Predsednik Sveta da v imenu Skupnosti uradno obvestilo, predvideno v členu 13 Sporazuma.V Luxembourgu, 22. februarja 1999Za SvetPredsednikH.-F. von Ploetz[1] UL C 283, 12.9.1998, str. 5.[2] Mnenje je bilo podano 11. februarja 1999 (še neobjavljeno v Uradnem listu).--------------------------------------------------


title: 2012/748/SZVP: Sklep Političnega in varnostnega odbora BiH/19/2012 z dne 27. novembra 2012 o imenovanju poveljnika sil EU za vojaško operacijo Evropske unije v Bosni in Hercegovini

text:
               5.12.2012

               SL

               Uradni list Evropske unije

               L 333/45

         SKLEP POLITIČNEGA IN VARNOSTNEGA ODBORA BiH/19/2012
   z dne 27. novembra 2012
   o imenovanju poveljnika sil EU za vojaško operacijo Evropske unije v Bosni in Hercegovini
   (2012/748/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6(1) Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2004/570/SZVP za sprejemanje nadaljnjih sklepov o imenovanju poveljnika sil Evropske unije pooblastil Politični in varnostni odbor (PVO).

               (2)

               PVO je 2. decembra 2011 sprejel Sklep BiH/18/2011 (2) o imenovanju brigadnega generala Roberta BRIEGERJA za poveljnika sil EU za vojaško operacijo Evropske unije v Bosni in Hercegovini.

               (3)

               Poveljnik operacije EU je priporočil, naj bo po brigadnem generalu Robertu BRIEGERJU za novega poveljnika sil EU za vojaško operacijo Evropske unije v Bosni in Hercegovini imenovan generalmajor Dieter HEIDECKER.

               (4)

               Vojaški odbor EU je to priporočilo podprl.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.

               (6)

               Evropski svet je 12. in 13. decembra 2002 v Københavnu sprejel deklaracijo, da se ureditev „Berlin plus“ in njeno izvajanje uporablja le za tiste države članice EU, ki so tudi članice Nata ali „partnerstva za mir“, na podlagi katerega so sklenile dvostranske sporazume o varnosti z Natom –

         SPREJEL NASLEDNJI SKLEP:
   Člen 1
   Generalmajor Dieter HEIDECKER je od 3. decembra 2012 imenovan za poveljnika sil EU za vojaško operacijo Evropske unije v Bosni in Hercegovini.
   Člen 2
   Sklep BiH/18/2011 se razveljavi.
   Člen 3
   Ta sklep začne veljati 3. decembra 2012.

      V Bruslju, 27. novembra 2012

            Za Politični in varnostni odbor

            Predsednik

         O. SKOOG

      (1)  UL L 252, 28.7.2004, str. 10.

      (2)  Sklep Političnega in varnostnega odbora BiH/18/2011 z dne 2. decembra 2011 o imenovanju poveljnika sil EU za vojaško operacijo Evropske unije v Bosni in Hercegovini (UL L 332, 15.12.2011, str. 10).


title: Sklep Političnega in varnostnega odbora EUPOL AFG/1/2007 z dne 16. oktobra 2007 o imenovanju vodje misije EUPOL AFGHANISTAN

text:
               25.10.2007

               SL

               Uradni list Evropske unije

               L 281/37

      SKLEP POLITIČNEGA IN VARNOSTNEGA ODBORA EUPOL AFG/1/2007
   z dne 16. oktobra 2007
   o imenovanju vodje misije EUPOL AFGHANISTAN
   (2007/685/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 Pogodbe,
   ob upoštevanju Skupnega ukrepa Sveta 2007/369/SZVP z dne 30. maja 2007 o ustanovitvi policijske misije Evropske unije v Afganistanu (EUPOL AFGHANISTAN) (1), zlasti člena 10(1)
   Skupnega ukrepa,ob upoštevanju naslednjega:

               (1)

               Člen 10 Skupnega ukrepa Sveta 2007/369/SZVP določa, da Svet pooblasti Politični in varnostni odbor za sprejemanje ustreznih odločitev v skladu s členom 25 Pogodbe, vključno s pooblastitvijo o odločitvi o imenovanju vodje misije EUPOL AFGHANISTAN.

               (2)

               V pismu z dne 6. oktobra 2007 je sedanji vodja misije obvestil Komisijo Evropske unije o svoji odločitvi, da zaključi svojo pogodbo z učinkom od 31. oktobra 2007.

               (3)

               Generalni direktor/visoki predstavnik je predlagal, da se za novega vodjo misije EUPOL AFGHANISTAN imenuje g. Jürgen Scholz –

         SKLENIL:
   Člen 1
   G. Jürgen Scholz je imenovan za vodjo misije EUPOL AFGHANISTAN.
   Člen 2
   Ta sklep začne učinkovati s 1. novembrom 2007.

      V Bruslju, 16. oktobra 2007

            Za Politični in varnostni odbor

            Predsednik

         C. DURRANT PAIS

      (1)  UL L 139, 31.5.2007, str. 33.


title: 2005/912/ES: Sklep sveta z dne  12. decembra 2005  o imenovanju posebnega koordinatorja Pakta stabilnosti za jugovzhodno Evropo

text:
               17.12.2005

               SL

               Uradni list Evropske unije

               L 331/32

      SKLEP SVETA

   z dne 12. decembra 2005
   o imenovanju posebnega koordinatorja Pakta stabilnosti za jugovzhodno Evropo
   (2005/912/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1080/2000 z dne 22. maja 2000 o podpori Začasni misiji Združenih narodov na Kosovu (UNMIK), Uradu visokega predstavnika za Bosno in Hercegovino (OHR) in Paktu stabilnosti za jugovzhodno Evropo (SP) (1), in zlasti člena 1a Uredbe,
   ob upoštevanju predloga Komisije,
   ob upoštevanju naslednjega:

               (1)

               10. junija 1999 so se zunanji ministri držav članic Evropske unije in Komisija Evropskih skupnosti skupaj z drugimi sodelujočimi v Paktu stabilnosti za jugovzhodno Evropo dogovorili o ustanovitvi Pakt stabilnosti za jugovzhodno Evropo, v nadaljnjem besedilu „Pakt stabilnosti“.

               (2)

               Člen 1a Uredbe Sveta (ES) št. 1080/2000 predvideva vsakoletno imenovanje posebnega koordinatorja Pakta stabilnosti.

               (3)

               Ob imenovanju je treba določiti mandat posebnega koordinatorja. Izkušnje so pokazale, da je mandat, določen v Sklepu Sveta (ES) št. 2004/928 z dne 22. decembra 2004 o imenovanju posebnega koordinatorja Pakta stabilnosti za jugovzhodno Evropo (2) za leto 2005, primeren.

               (4)

               Primerno je določiti jasne meje odgovornosti ter usmeritve za koordinacijo in poročanje –

         SKLENIL:
   Člen 1
   Za posebnega koordinatorja Pakta stabilnosti za jugovzhodno Evropo se imenuje dr. Erhard BUSEK.
   Člen 2
   Posebni koordinator opravlja funkcije iz točke 13 listine Pakta stabilnosti z dne 10. junija 1999.
   Člen 3
   Za doseganje cilja iz člena 2 je mandat posebnega koordinatorja naslednji:

               (a)

               spodbujanje doseganja ciljev Pakta stabilnosti v in med posameznimi državami, v katerih Pakt stabilnosti dokazuje, da ima dodano vrednost;

               (b)

               predsedovanje regionalni okrogli mizi za jugovzhodno Evropo;

               (c)

               vzdrževanje tesnih stikov z vsemi sodelujočimi in pospeševanje pomoči državam, organizacijam in institucijam Pakta stabilnosti ter relevantnim regionalnim pobudam in organizacijam pri razvijanju regionalnega sodelovanja in spodbujanje regionalnega lastništva;

               (d)

               tesno sodelovanje z vsemi institucijami Evropske unije in njenimi državami članicami z namenom pospeševanja vloge Evropske unije v Paktu stabilnosti v skladu s točkami 18, 19 in 20 listine Pakta stabilnosti in zagotavljanje komplementarnosti med delom Pakta stabilnosti in procesom stabilizacije in pridruževanja;

               (e)

               organiziranje občasnih in skupnih srečanj s predsedstvi delovnih miz, kot je primerno, in zagotavljanje strateško celovite koordinacije in delovanja sekretariata za regionalno okroglo mizo za jugovzhodno Evropo in njene instrumente;

               (f)

               delovanje na podlagi seznama, ki je v posvetovanju s sodelujočimi v Paktu stabilnosti vnaprej dogovorjen, prednostnih nalog, ki jih mora Pakt stabilnosti izvesti v letu 2006, in skrb za preverjanje delovnih metod in struktur Pakta stabilnosti za zagotovitev doslednosti in učinkovite uporabe virov.

         Člen 4
   Posebni koordinator sklene s Komisijo finančni sporazum.
   Člen 5
   Dejavnosti posebnega koordinatorja se usklajujejo z dejavnostmi generalnega sekretarja Sveta/visokega predstavnika za SZVP, predsedstva Sveta in Komisije, zlasti v okviru Neformalnega posvetovalnega odbora. Na terenu se vzdržuje tesna povezava s predsedstvom Sveta, Komisijo, vodji misij držav članic, posebnimi predstavniki Evropske unije, z Uradom visokega predstavnika v Bosni in Hercegovini in s civilno upravo ZN na Kosovu.
   Člen 6
   Posebni koordinator poroča Svetu in Komisiji, kot je ustrezno. O svojih dejavnostih bo še naprej redno obveščal Evropski parlament.
   Člen 7
   Ta sklep začne učinkovati dan po objavi v Uradnem listu Evropske unije.
   Uporablja se od 1. januarja 2006 do 31. decembra 2006.

      V Bruslju, 12. decembra 2005

            Za Svet

            Predsednik

         J. STRAW

      (1)  UL L 122, 24.5.2000, str. 27. Uredba, kakor je bila nazadnje spremenjena z Uredbo (ES) št. 2098/2003 (UL L 316, 29.11.2003, str. 1).

      (2)  UL L 396, 31.12.2004, str. 47.


title: Sklep Sveta z dne 29. septembra 1989 o sklenitvi Okvirnega sporazuma, v imenu Evropske gospodarske skupnosti, za znanstveno in tehnično sodelovanje med Evropskimi skupnostmi in Republiko Islandijo

text:
Pomembno pravno obvestilo

|

31990D0023

Uradni list L 014 , 18/01/1990 str. 0018 - 0018

		Sklep Svetaz dne 29. septembra 1989o sklenitvi Okvirnega sporazuma, v imenu Evropske gospodarske skupnosti, za znanstveno in tehnično sodelovanje med Evropskimi skupnostmi in Republiko Islandijo(90/23/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 130q(2) Pogodbe,ob upoštevanju predloga Komisije [1],v sodelovanju z Evropskim parlamentom [2],ob upoštevanju mnenja Ekonomsko-socialnega odbora [3],ker je Svet s svojim Sklepom 87/516/Euratom, EGS [4], kakor ga spreminja Sklep 88/193/Euratom, EGS [5], sprejel okvirni program za aktivnosti Skupnosti na področju raziskav in tehnološkega razvoja (od 1987 do 1991), kar določa člen 130i Pogodbe;ker okvirni program pokriva vse aktivnosti Skupnosti na področju raziskav in tehnološkega razvoja;ker se lahko pri uporabi okvirnega programa za aktivnosti Skupnosti na področju raziskav in tehnološkega razvoja določi možnost sodelovanja s tretjimi državami, v skladu s členom 130n Pogodbe;ker je treba zagotoviti, da bodo možni prihodnji posebni sporazumi, sklenjeni z Republiko Islandijo v skladu s členom 130n Pogodbe, postavljeni v skupni kontekst in da je zato treba odobriti Okvirni sporazum o znanstvenem in tehničnem sodelovanju med Evropskimi skupnostmi in Republiko Islandijo,SKLENIL:Člen 1Okvirni sporazum o znanstvenem in tehničnem sodelovanju med Evropskimi skupnostmi in Republiko Islandijo se odobri v imenu Evropske gospodarske skupnosti.Besedilo Okvirnega sporazuma je priloženo temu sklepu.Člen 2Predsednik Sveta v imenu Evropske gospodarske skupnosti poda uradno obvestilo v skladu s členom 12 Sporazuma.V Bruslju, 29. septembra 1989Za SvetPredsednikC. Évin[1] UL C 273, 22.10.1988, str. 4.[2] UL C 120, 16.5.1989, str. 72 inUL C 256, 9.10.1989, str. 51.[3] UL C 102, 24.4.1989, str. 15.[4] UL L 302, 24.10.1987, str. 1.[5] UL L 89, 6.4.1988, str. 35.--------------------------------------------------


title: 2012/646/EU: Sklep Sveta z dne 10. oktobra 2012 o podaljšanju veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo

text:
               18.10.2012

               SL

               Uradni list Evropske unije

               L 287/4

         SKLEP SVETA
   z dne 10. oktobra 2012
   o podaljšanju veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo
   (2012/646/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s točko (v) člena 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je s Sklepom 2005/781/ES (1) odobril sklenitev Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo (v nadaljnjem besedilu: Sporazum).

               (2)

               Člen XII(2) Sporazuma določa: „Sporazum na začetku velja za dobo pet let, veljavnost pa se lahko sporazumno podaljša po vrednotenju v predzadnjem letu vsakega sledečega podaljšanega obdobja“.

               (3)

               Na petem zasedanju nadzornega odbora, ustanovljenega v skladu s členom VI(2) Sporazuma, ki je potekalo v Brasilii 22. novembra 2011, sta pogodbenici potrdili njun interes za podaljšanje veljavnosti Sporazuma za nadaljnjih pet let.

               (4)

               Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost.

               (5)

               Podaljšanje veljavnosti Sporazuma bi bilo treba odobriti v imenu Unije –

         SPREJEL NASLEDNJI SKLEP:
   Člen 1
   Podaljšanje veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo za nadaljnjih pet let se odobri v imenu Unije.
   Člen 2
   Predsednik Sveta v imenu Unije poda uradno obvestilo Vladi Federativne republike Brazilije, da je Unija zaključila svoje notranje postopke, potrebne za podaljšanje veljavnosti Sporazuma v skladu s členom XII(2) Sporazuma.
   Člen 3
   Predsednik Sveta v imenu Unije opravi naslednjo uradno obvestitev:

      „Zaradi začetka veljavnosti Lizbonske pogodbe dne 1. decembra 2009 je Evropska unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma sklicevanja na ‚Evropsko skupnost‘, kjer je to primerno, razumejo kot sklicevanje na ‚Evropsko unijo‘.“

   Člen 4
   Ta sklep začne veljati na dan sprejetja.

      V Luxembourgu, 10. oktobra 2012

            Za Svet

            Predsednik

         S. MALAS

      (1)  UL L 295, 11.11.2005, str. 37.


title: 2014/582/EU: Sklep Evropskega parlamenta z dne 3. aprila 2014 o zaključnem računu Evropske agencije za nadzor ribištva za proračunsko leto 2012

text:
               5.9.2014

               SL

               Uradni list Evropske unije

               L 266/215

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropske agencije za nadzor ribištva za proračunsko leto 2012
   (2014/582/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za nadzor ribištva za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za nadzor ribištva za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 768/2005 z dne 26. aprila 2005 o ustanovitvi Evropske agencije za nadzor ribištva (4), zlasti člena 36 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za ribištvo (A7-0233/2014),

               1.

               odobri zaključni račun Evropske agencije za nadzor ribištva za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Evropske agencije za nadzor ribištva, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 113.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 128, 21.5.2005, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Komisije z dne 15. decembra 2009 o spremembi Priloge D k Direktivi Sveta 64/432/EGS glede diagnostičnih testov za enzootsko govejo levkozo (notificirano pod dokumentarno številko C(2009) 9951) (Besedilo velja za EGP)

text:
               18.12.2009

               SL

               Uradni list Evropske unije

               L 336/36

      SKLEP KOMISIJE

   z dne 15. decembra 2009
   o spremembi Priloge D k Direktivi Sveta 64/432/EGS glede diagnostičnih testov za enzootsko govejo levkozo
   (notificirano pod dokumentarno številko C(2009) 9951)
   (Besedilo velja za EGP)
   (2009/976/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti drugega odstavka člena 16 Direktive,
   ob upoštevanju naslednjega:

               (1)

               Direktiva 64/432/EGS se uporablja za trgovino z govedom znotraj Unije in poglavje II Priloge D k Direktivi določa diagnostične preiskave na enzootsko govejo levkozo za uporabo pri kontroli in izkoreninjenju navedene bolezni ter nadzoru in spremljanju, pa tudi za ugotovitev in vzdrževanje statusa črede, uradno proste enzootske goveje levkoze, ter za zahteve certificiranja za trgovino z govedom znotraj Unije.

               (2)

               Poglavje II Priloge D k Direktivi 64/432/EGS določa, da se preiskave na enzootsko govejo levkozo opravijo ali z imunodifuzijo v agarskem gelu (AGID) z uporabo antigena, ki je standardiziran glede na uradni standardni serum ES (serum EI), ali z encimskoimunskim testom (ELISA), ki je standardiziran glede na serum E4. Oba standardna seruma dobavlja National Veterinary Institute, Technical University of Denmark.

               (3)

               Nedavno je referenčni laboratorij za enzootsko govejo levkozo v Nemčiji (Friedrich-Loeffler-Institut) Svetovne organizacije za zdravje živali (OIE) v sodelovanju z referenčnim laboratorijem OIE v Združenem kraljestvu (Veterinary Laboratories Agency) in na Poljskem (National Veterinary Research Institute) razvil nov standardni serum za enzootsko govejo levkozo (serum E05), potem ko je bil ta primerjalno preskušan med navedenimi laboratoriji. Serum E05 je bil validiran glede na serume EI in E4 z različnimi preiskavami AGID in ELISA in nato vključen kot priznan standardni serum OIE v oddelek B(2) poglavja 2.4.11 Priročnika za diagnostične teste in cepiva za kopenske živali OIE, šesta izdaja, 2008. Ta serum je na voljo v referenčnem laboratoriju OIE za enzootsko govejo levkozo v Nemčiji.

               (4)

               Poleg tega je National Veterinary Institute iz Technical University of Denmark obvestil Komisijo, da ne more več izpolnjevati svoje obveznosti dobave standardnih serumov, ki jih trenutno določa poglavje II Priloge D k Direktivi 64/432/EGS.

               (5)

               Nemški pristojni organi in Friedrich-Loeffler-Institut so se dogovorili, da bodo dobavljali serum E05, ki bo zato postal novi uradni standardni serum Evropske unije (v nadaljnjem besedilu: EU) za enzootsko govejo levkozo.

               (6)

               Direktivo 64/432/EGS je zato treba ustrezno spremeniti.

               (7)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJI SKLEP:
   Člen 1
   Poglavje II Priloge D k Direktivi 64/432/EGS se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.

      V Bruslju, 15. decembra 2009

            Za Komisijo

         Androulla VASSILIOU

            Članica Komisije

      (1)  UL 121, 29.7.1964, str. 1977/64.

      PRILOGA
      Poglavje II Priloge D k Direktivi 64/432/EGS se nadomesti z naslednjim:

         „POGLAVJE II

            PREISKAVE NA ENZOOTSKO GOVEJO LEVKOZO

         Preiskave na enzootsko govejo levkozo se izvajajo z imunodifuzijskim testom v agarskem gelu (AGID) pod pogoji iz oddelkov A in B ali z encimskoimunskim testom (ELISA) pod pogoji iz oddelka C. Imunodifuzijski test v agarskem gelu se lahko uporablja samo za preskušanje individualnih vzorcev. Če se rezultati testov ustrezno utemeljeno izpodbijajo, se opravi dodatna preiskava z imunodifuzijskim testom v agarskem gelu.
         AGID in ELISA se standardizirata glede na serum E05, ki je uradni standardni serum EU in ga dobavlja:

                     Friedrich-Loeffler-Institut

                     Federal Research Institute for Animal Health

                     OIE Reference Laboratory for Enzootic Bovine Leukosis (EBL)

                     Südufer 10

                     17493 Greifswald – Insel Riems

                     NEMČIJA

               A.   Imunodifuzija v agarskem gelu za enzootsko govejo levkozo

                     1.

                     Antigen, ki se uporablja v testu, vsebuje glikoprotein virusa goveje levkoze. Antigen je standardiziran glede na serum E05.

                     2.

                     Državni inštituti, nacionalni referenčni laboratoriji ali uradni inštituti, imenovani v skladu s členom 6a za usklajevanje standardov in diagnostičnih metod za preiskave na enzootsko govejo levkozo, so pristojni za kalibracijo standardnih delovnih antigenov laboratorija glede na serum E05.

                     3.

                     Standardni antigeni, ki jih uporablja laboratorij, se najmanj enkrat na leto predložijo državnim inštitutom, nacionalnim referenčnim laboratorijem ali uradnim inštitutom, imenovanim v skladu s členom 6a, za preskušanje glede na serum E05. Poleg takšne standardizacije se lahko antigen, ki se uporablja, kalibrira v skladu z metodo iz oddelka B.

                     4.

                     Reagenti za izvedbo testov so:

                                 (a)

                                 antigen: antigen vsebuje specifične glikoproteine virusa enzootske goveje levkoze, standardizirane glede na serum E05;

                                 (b)

                                 preiskovani serum;

                                 (c)

                                 znan pozitivni kontrolni serum;

                                 (d)

                                 agar gel:

                                             —

                                             0,8 % agarja,

                                             —

                                             8,5 % NaCl,

                                             —

                                             0,05 M tris pufer pH 7,2,

                                             —

                                             15 ml tega agarja se vlije v petrijevko s premerom 85 mm, da dobimo agar globine 2,6 mm.

                     5.

                     V agar se do dna petrijevke vreže vzorec s sedmimi suhimi vdolbinicami; vzorec je sestavljen iz centralne vdolbinice in šestih perifernih v krogu okrog nje.
                     Premer centralne vdolbinice: 4 mm.
                     Premer perifernih vdolbinic: 6 mm.
                     Razdalja med centralno in perifernimi vdolbinicami: 3 mm.

                     6.

                     Centralna vdolbinica se napolni s standardnim antigenom. Periferni vdolbinici 1 in 4 iz B.3 se napolnita z znanim pozitivnim serumom; vdolbinice 2, 3, 5 in 6 pa s preiskovanimi serumi. Vdolbinice se napolnijo tako, da meniskus izgine.

                     7.

                     Tako dobimo naslednje količine:

                                 —

                                 antigen: 32 μl,

                                 —

                                 kontrolni serum: 73 μl,

                                 —

                                 preiskovani serum: 73 μl.

                     8.

                     Inkubira se 72 ur pri sobni temperaturi (20 do 27 °C) v zaprti vlažni komori.

                     9.

                     Test se lahko odčita pri 24 in 48 urah, vendar se končni rezultat dobi šele po 72 urah:

                                 (a)

                                 preiskovani serum je pozitiven, če oblikuje specifično precipitacijsko črto z antigenom virusa goveje levkoze in popolno identifikacijsko črto s kontrolnim serumom;

                                 (b)

                                 preiskovani serum je negativen, če ne oblikuje specifične precipitacijske črte z antigenom virusa goveje levkoze in ne ukrivi črte kontrolnega seruma;

                                 (c)

                                 reakcija se šteje za sumljivo, če:

                                             (i)

                                             ukrivi črto kontrolnega seruma proti vdolbinici z antigenom virusa goveje levkoze, ne da bi oblikovala vidno precipitacijsko črto z antigenom; ali

                                             (ii)

                                             se ne more odčitati niti kot negativna niti kot pozitivna.

                           Pri sumljivih reakcijah se lahko test ponovi z uporabo koncentriranega seruma.

                     10.

                     Lahko se uporabi katera koli druga konfiguracija ali vzorec vdolbinic, pod pogojem, da je serum E05, razredčen 1:10 v negativnem serumu, mogoče zaznati kot pozitiven.

               B.   Metoda za standardizacijo antigena

                     1.

                     Potrebne raztopine in materiali:

                                 (a)

                                 40 ml 1,6 % agaroze v 0,05 M tris/HCl pufru, pH 7,2 z 8,5 % NaCl;

                                 (b)

                                 15 ml seruma goveje levkoze, ki ima protitelesa samo proti glikoproteinom virusa goveje levkoze, razredčenega 1:10 v 0,05 M tris/HCl pufru, pH 7,2, z 8,5 % NaCl;

                                 (c)

                                 15 ml seruma goveje levkoze, ki ima protitelesa samo proti glikoproteinom virusa goveje levkoze, razredčenega 1:5 v 0,05 M tris/HCl pufru, pH 7,2, z 8,5 % NaCl;

                                 (d)

                                 štiri plastične petrijevke premera 85 mm;

                                 (e)

                                 perforator premera 4 do 6 mm;

                                 (f)

                                 referenčni antigen;

                                 (g)

                                 antigen, ki ga je treba standardizirati;

                                 (h)

                                 vodna kopel (56 °C).

                     2.

                     Postopek:
                     Agarozo (1,6 %) raztopimo v tris/HCl pufru s previdnim gretjem na 100 °C. Raztopino postavimo v vodno kopel s temperaturo 56 °C za približno eno uro. Prav tako damo v vodno kopel s temperaturo 56 °C razredčitve seruma goveje levkoze.
                     Zmešamo 15 ml raztopine agaroze na 56 °C s 15 ml seruma goveje levkoze (1:10), hitro pretresemo in v vsako od obeh petrijevk vlijemo po 15 ml. Ta postopek ponovimo s serumom goveje levkoze, razredčenim 1:5.
                     Ko se agaroza strdi, se v njej naredijo vdolbinice na naslednji način:

                     3.

                     Dodajanje antigena:

                                 (a)

                                 petrijevki 1 in 3:

                                             (i)

                                             vdolbinica A – nerazredčen referenčni antigen;

                                             (ii)

                                             vdolbinica B – referenčni antigen, razredčen 1:2;

                                             (iii)

                                             vdolbinici C in E – referenčni antigen;

                                             (iv)

                                             vdolbinica D – nerazredčen preiskovani antigen;

                                 (b)

                                 petrijevki 2 in 4:

                                             (i)

                                             vdolbinica A – nerazredčen preiskovani antigen;

                                             (ii)

                                             vdolbinica B – preiskovani antigen, razredčen 1:2;

                                             (iii)

                                             vdolbinica C – preiskovani antigen, razredčen 1:4;

                                             (iv)

                                             vdolbinica D – preiskovani antigen, razredčen 1:8.

                     4.

                     Dodatna navodila:

                                 (a)

                                 poskus se izvaja z dvema razredčitvama seruma (1:5 in 1:10), da bi se dosegla optimalna precipitacija;

                                 (b)

                                 če je premer precipitacije pri obeh razredčitvah premajhen, se serum še bolj razredči;

                                 (c)

                                 če je premer precipitacije pri obeh razredčitvah prevelik in slabo viden, se izbere nižji serum;

                                 (d)

                                 končna koncentracija agaroze je 0,8 %; končna koncentracija serumov pa 5 % oziroma 10 %;

                                 (e)

                                 izmerjene premere narišemo v koordinatni sistem. Razredčitev preiskovanega antigena, ki ima enak premer kot referenčni antigen, je delovna razredčitev.

               C.   Encimskoimunski test (ELISA) za odkrivanje enzootske goveje levkoze

                     1.

                     Uporabljajo se naslednji material in reagenti:

                                 (a)

                                 mikroplošče, kivete ali kateri koli drug nosilec;

                                 (b)

                                 antigen je vezan na nosilec s poliklonskimi ali monoklonskimi protitelesi za vezanje ali brez njih. Če je antigen vezan neposredno na nosilec, je treba vse preiskovane vzorce, ki dajo pozitivno reakcijo, ponovno testirati glede na kontrolni antigen. Kontrolni antigen bi moral biti identičen temu antigenu, razen če so antigeni virusa goveje levkoze odsotni. Če so na nosilec vezana protitelesa za vezanje, ta ne reagirajo na druge antigene razen na antigene virusa goveje levkoze;

                                 (c)

                                 biološka tekočina, ki se bo testirala;

                                 (d)

                                 ustrezna pozitivna in negativna kontrola;

                                 (e)

                                 konjugat;

                                 (f)

                                 substrat, prilagojen uporabljenemu encimu;

                                 (g)

                                 raztopina za zaustavljanje, če je potrebna;

                                 (h)

                                 raztopine za razredčevanje preiskovanih vzorcev, namenjenih pripravi reagentov, in izpiranje;

                                 (i)

                                 sistem za odčitavanje, ki ustreza uporabljenemu substratu.

                     2.

                     Standardizacija in občutljivost testa
                     Občutljivost ELISA je tolikšna, da se serum E05 zazna kot pozitiven, če je desetkrat (vzorci seruma) ali 250-krat (vzorci mleka) bolj razredčen kot razredčitev individualnih vzorcev, kadar so ti del skupinskega vzorca. V testih, v katerih so vzorci (seruma in mleka) testirani individualno, se serum E05, razredčen 1:10 (v negativnem serumu) ali 1:250 (v negativnem mleku), zazna kot pozitiven, če se testira v istih testnih razredčitvah, kot se uporabljajo za individualne preiskovane vzorce. Inštituti iz točke 2 oddelka A so odgovorni za preverjanje kakovosti ELISA in zlasti za določanje, pri vsaki proizvodni seriji, števila vzorcev, ki se združijo v skupinski vzorec na podlagi titra, dobljenega za serum E05.

                     3.

                     Pogoji za uporabo ELISA za enzootsko govejo levkozo:

                                 (a)

                                 ELISA se lahko uporabljajo na vzorcih seruma in mleka.

                                 (b)

                                 Če se ELISA uporabljajo za certificiranje v skladu s členom 6(2)(c) ali za ugotavljanje in vzdrževanje statusa črede v skladu s Prilogo D(I), se zbiranje vzorcev seruma ali mleka v skupinski vzorec izvede tako, da je mogoče preiskovane vzorce nesporno povezati s posameznimi živalmi, vključenimi v skupinski vzorec. Kateri koli test za potrditev se opravi na vzorcih, odvzetih posameznim živalim.

                                 (c)

                                 Če se ELISA uporabljajo na skupnem vzorcu mleka, se ta vzorec odvzame iz mleka, zbranega v čredi, ki zajema vsaj 30 % krav mlekaric, ki niso presušene. Kateri koli test za potrditev se opravi na vzorcih seruma ali mleka, odvzetega posameznim živalim.“


title: Sklep Evropskega parlamenta (EU) 2017/1681 z dne 27. aprila 2017 o razrešnici glede izvrševanja proračuna Evropske agencije za zdravila za proračunsko leto 2015

text:
               29.9.2017

               SL

               Uradni list Evropske unije

               L 252/250

         SKLEP EVROPSKEGA PARLAMENTA (EU) 2017/1681
   z dne 27. aprila 2017
   o razrešnici glede izvrševanja proračuna Evropske agencije za zdravila za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za zdravila za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za zdravila za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0055/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (4), zlasti člena 68,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0084/2017),

               1.

               podeli razrešnico razrešnice izvršnemu direktorju Evropske agencije za zdravila glede izvrševanja proračuna agencije za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 123.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 136, 30.4.2004, str. 1.

      (5)  UL L 328, 7.12.2013, str. 42.


title: 2012/216/EU: Sklep Sveta z dne 24. aprila 2012 o imenovanju finske članice in finskega nadomestnega člana Odbora regij

text:
               26.4.2012

               SL

               Uradni list Evropske unije

               L 114/19

         SKLEP SVETA
   z dne 24. aprila 2012
   o imenovanju finske članice in finskega nadomestnega člana Odbora regij
   (2012/216/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Folka SJÖLUNDA se je sprostilo mesto člana Odbora regij.

               (3)

               Zaradi izteka mandata Britt LUNDBERG se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za članico:

                           —

                           Gun-Mari LINDHOLM, Kansliminister, Åland,

                     in

               (b)

               za nadomestnega člana:

                           —

                           Wille VALVE, Ledamot av Ålands lagting.

         Člen 2
   Ta sklep začne veljati na dan sprejetja.

      V Luxembourgu, 24. aprila 2012

            Za Svet

            Predsednik

         N. WAMMEN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2014/5/EU: Sklep Sveta z dne 16. decembra 2013 o podpisu Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju, v imenu Evropske unije, in o njegovi začasni uporabi

text:
                  9.1.2014

                  SL

                  Uradni list Evropske unije

                  L 4/1

         SKLEP SVETA
         z dne 16. decembra 2013
         o podpisu Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju, v imenu Evropske unije, in o njegovi začasni uporabi
         (2014/5/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 5. oktobra 2006 z Uredbo (ES) št. 1562/2006 (1) odobril Sporazum med Evropsko skupnostjo in Republiko Sejšeli o partnerstvu v ribiškem sektorju (2) (v nadaljnjem besedilu: Sporazum).

                     (2)

                     Ribolovne možnosti in finančni prispevek, ki jih zagotavlja Sporazum, so bile določene v protokolu (3). Najnovejši protokol bo prenehal veljati 17. januarja 2014.

                     (3)

                     Svet je Komisijo pooblastil, da se v imenu Unije pogaja z Republiko Sejšeli o novem protokolu o določitvi ribolovnih možnosti in finančnega prispevka, ki jih zagotavlja Sporazum (v nadaljnjem besedilu: novi protokol).

                     (4)

                     Rezultat navedenih pogajanj je novi protokol, parafiran 10. maja 2013.

                     (5)

                     Da bi zagotovili nadaljevanje ribolovnih dejavnosti plovil Unije, bi bilo treba novi protokol začasno uporabljati od 18. januarja 2014.

                     (6)

                     Novi protokol bi bilo treba podpisati –

               SPREJEL NASLEDNJI SKLEP:

            Člen 1
            Podpis Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju, (v nadaljnjem besedilu: Protokol) v imenu Unije se odobri, s pridržkom sklenitve navedenega protokola.
            Besedilo Protokola je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

            Člen 3
            Protokol se začasno uporablja od 18. januarja 2014 do zaključka postopkov, potrebnih za njegovo sklenitev.

            Člen 4
            Ta sklep začne veljati na dan sprejetja.

            V Bruslju, 16. decembra 2013

                  Za Svet

                  Predsednik

               V. JUKNA

            (1)  Uredba Sveta (ES) št. 1562/2006 z dne 5. oktobra 2006 o sklenitvi Sporazuma med Evropsko skupnostjo in Republiko Sejšeli o partnerstvu v ribiškem sektorju (UL L 290, 20.10.2006, str. 1).

            (2)  UL L 290, 20.10.2006, str. 2.

            (3)  UL L 345, 30.12.2010, str. 3.


title: Sklep Komisije (EU) 2015/1753 z dne 30. septembra 2015 o potrditvi priključitve Italije okrepljenemu sodelovanju na področju uvedbe enotnega patentnega varstva

text:
               1.10.2015

               SL

               Uradni list Evropske unije

               L 256/19

         SKLEP KOMISIJE (EU) 2015/1753
   z dne 30. septembra 2015
   o potrditvi priključitve Italije okrepljenemu sodelovanju na področju uvedbe enotnega patentnega varstva
   EVROPSKA KOMISIJA JE –
   ob upoštevanju Pogodbe o delovanju Evropske unije, zlasti člena 328(1) in člena 331(1) Pogodbe,
   ob upoštevanju Sklepa Sveta 2011/167/EU z dne 10. marca 2011 o odobritvi okrepljenega sodelovanja na področju uvedbe enotnega patentnega varstva (1),
   ob upoštevanju uradnega obvestila Italije, da se namerava priključiti okrepljenemu sodelovanju na področju uvedbe enotnega patentnega varstva,
   ob upoštevanju naslednjega:

               (1)

               Svet je 10. marca 2011 sklenil, da Avstriji, Belgiji, Bolgariji, Cipru, Češki republiki, Danski, Estoniji, Finski, Franciji, Grčiji, Irski, Latviji, Litvi, Luksemburgu, Madžarski, Malti, Nemčiji, Nizozemski, Poljski, Portugalski, Romuniji, Slovaški, Sloveniji, Švedski in Združenemu kraljestvu dovoli vzpostaviti okrepljeno sodelovanje na področju uvedbe enotnega patentnega varstva.

               (2)

               Evropski parlament in Svet sta 17. decembra 2012 sprejela Uredbo (EU) št. 1257/2012 (2).

               (3)

               Svet je 17. decembra 2012 sprejel Uredbo (EU) št. 1260/2012 (3).

               (4)

               Italija je z dopisom z dne 2. julija 2015, katerega prejem je Komisija evidentirala 20. julija 2015, uradno sporočila svojo namero o priključitvi okrepljenemu sodelovanju na področju uvedbe enotnega patentnega varstva.

               (5)

               Komisija ugotavlja, da Sklep 2011/167/EU in uredbi (EU) št. 1257/2012 in (EU) št. 1260/2012 ne predpisujejo nobenih posebnih pogojev za priključitev okrepljenemu sodelovanju na področju uvedbe enotnega patentnega varstva in da bi priključitev Italije povečala koristi tega okrepljenega sodelovanja –

         SPREJELA NASLEDNJI SKLEP:
   Člen 1
   Priključitev Italije okrepljenemu sodelovanju
   1.   Priključitev Italije okrepljenemu sodelovanju na področju uvedbe enotnega patentnega varstva, odobrenemu s Sklepom 2011/167/EU, se potrdi.
   2.   Uredbi (EU) št. 1257/2012 in (EU) št. 1260/2012 se za Italijo uporabljata v skladu s tem sklepom.
   Člen 2
   Uradno obvestilo, ki ga zagotovi Italija
   1.   Italija Komisijo do datuma začetka uporabe Uredbe (EU) št. 1257/2012 uradno obvesti o ukrepih, sprejetih v skladu s členom 9 navedene uredbe.
   2.   Italija uradno obvesti Komisijo o ukrepih, sprejetih v skladu s členom 4(2) Uredbe (EU) št. 1257/2012, do datuma začetka uporabe navedene uredbe ali če na datum začetka uporabe navedene uredbe Enotno patentno sodišče v Italiji nima izključne pristojnosti v zvezi z evropskimi patenti z enotnim učinkom, do datuma, od katerega Enotno patentno sodišče takšno izključno pristojnost v Italiji ima.
   Člen 3
   Začetek veljavnosti in uporabe uredb (EU) št. 1257/2012 in (EU) št. 1260/2012 v Italiji
   1.   Uredbi (EU) št. 1257/2012 in (EU) št. 1260/2012 začneta v Italiji veljati dan po objavi tega sklepa v Uradnem listu Evropske unije.
   2.   Uredbi (EU) št. 1257/2012 in (EU) št. 1260/2012 se v Italiji začneta uporabljati na datum začetka veljavnosti sporazuma o Enotnem sodišču za patente.
   Člen 4
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Bruslju, 30. septembra 2015

            Za Komisijo

            Predsednik

         Jean-Claude JUNCKER

      (1)  UL L 76, 22.3.2011, str. 53.

      (2)  Uredba (EU) št. 1257/2012 Evropskega parlamenta in Sveta z dne 17. decembra 2012 o izvajanju okrepljenega sodelovanja na področju uvedbe enotnega patentnega varstva (UL L 361, 31.12.2012, str. 1).

      (3)  Uredba Sveta (EU) št. 1260/2012 z dne 17. decembra 2012 o izvajanju okrepljenega sodelovanja na področju uvedbe enotnega patentnega varstva v zvezi z veljavno ureditvijo prevajanja (UL L 361, 31.12.2012, str. 89).


title: 2013/626/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Skupnega podjetja SESAR za proračunsko leto 2011

text:
               16.11.2013

               SL

               Uradni list Evropske unije

               L 308/369

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Skupnega podjetja SESAR za proračunsko leto 2011
   (2013/626/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja SESAR za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja SESAR za proračunsko leto 2011 z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 219/2007 z dne 27. februarja 2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (4), zlasti člena 4b Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0101/2013),

               1.

               podeli razrešnico izvršnemu direktorju Skupnega podjetja SESAR glede izvrševanja proračuna skupnega podjetja za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja SESAR, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 46.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 64, 2.3.2007, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Skupnega podjetja SESAR za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja SESAR za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Skupnega podjetja SESAR za proračunsko leto 2011 z odgovori skupnega podjetja (1),

                  —

                  ob upoštevanju priporočila Sveta z dne 12. februarja 2013 (05755/2013 – C7-0040/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Sveta (ES) št. 219/2007 z dne 27. februarja 2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (4), zlasti člena 4b Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A7-0101/2013),

                  A.

                  ker je bilo Skupno podjetje SESAR (v nadaljnjem besedilu: skupno podjetje) ustanovljeno februarja 2007 za izvajanje programa SESAR (enotno evropsko nebo – raziskave upravljanja zračnega prometa), katerega cilj je posodobiti upravljanje zračnega prometa v Evropi,

                  B.

                  ker je začelo skupno podjetje samostojno delovati avgusta 2007,

                  C.

                  ker bo skupno podjetje lastnik vseh opredmetenih in neopredmetenih sredstev, ki jih ustvari ali prejme za razvojno fazo projekta SESAR, in sicer v skladu s posebnim sporazumom s svojimi člani,

                  D.

                  ker Računsko sodišče navaja, da je prejelo zadostno zagotovilo o zanesljivosti letnih računovodskih izkazov skupnega podjetja za proračunsko leto 2011 ter o zakonitosti in pravilnosti z njimi povezanih transakcij,

                  E.

                  ker je Računsko sodišče aprila 2010 podalo mnenje št. 2/2010 o finančnih pravilih SESAR,

                  F.

                  ker proračun za razvojno fazo projekta SESAR v obdobju 2008–2013 znaša 2 100 000 000 EUR,

         Upravljanje proračuna in finančno poslovodenje

                  1.

                  je seznanjen s tem, da je končni proračun skupnega podjetja za leto 2011 vključeval sredstva za prevzem obveznosti v višini 148 000 000 EUR in sredstva za plačila v višini 91 700 000 EUR; poleg tega ugotavlja, da sta bili stopnji uporabe za obveznosti in plačila 99,4 % oziroma 82,4 %;

                  2.

                  ugotavlja, da je imelo skupno podjetje konec leta 2011 pozitivno realizacijo proračuna v višini 15 600 000 EUR, pri čemer so prihodki znašali 91 200 000 EUR, plačila pa 75 600 000 EUR; ugotavlja, da je takšno stanje posledica:

                              —

                              prispevkov članov skupnega podjetja: 34 000 000 EUR,

                              —

                              realizacije iz prejšnjega leta in drugih virov prihodkov: 57 200 000 EUR,

                              —

                              plačil skupnega podjetja: 75 600 000 EUR,

                              —

                              pozitivne realizacije proračuna: 15 600 000 EUR;

                  3.

                  poudarja, da pologi na bančnih računih v višini 15 300 000 EUR ob koncu leta še zmeraj pomenijo kršitev načela proračunskega ravnotežja; priznava, da je prišlo do napredka, saj so pologi na bančnih računih konec leta 2010 znašali 57 200 000 EUR, konec leta 2009 pa 86 800 000 EUR; poziva skupno podjetje, naj še naprej izvaja konkretne ukrepe za dosego proračunskega ravnotežja;

                  4.

                  poziva skupno podjetje, naj si še naprej prizadeva zagotavljati dobro finančno poslovodenje ter tudi v prihodnje spoštuje proračunska načela; ugotavlja tudi, da je skupno podjetje zapolnilo 34 od 39 delovnih mest, predvidenih v kadrovskem načrtu 31. decembra 2011;

         Sistemi notranje kontrole

                  5.

                  pozdravlja, da je pregled poslovnih procesov skupnega podjetja, ki ga je leta 2011 opravil neodvisen zunanji revizor, pokazal, da sistemi notranje kontrole delujejo uspešno; ugotavlja, da je aprila 2012 računovodja v skladu s finančnimi pravili skupnega podjetja uradno potrdil s tem povezane poslovne procese, čeprav šele po večkratnih opombah Računskega sodišča;

         Funkcija notranje revizije

                  6.

                  je zadovoljen, da je upravni odbor skupnega podjetja novembra 2011 za skupno podjetje sprejel strateški revizijski načrt o usklajevanju služb za notranjo revizijo v obdobju 2012–2014, potem ko sta se razjasnili operativna vloga službe Komisije za notranjo revizijo in funkcija notranje revizije skupnega podjetja; pričakuje, da bo seznanjen z rezultati izvajanja tega strateškega revizijskega načrta, in opozarja, da je bilo skupno podjetje ustanovljeno februarja 2007;

         Zamude pri plačilih članarin

                  7.

                  obžaluje, da ni bil spoštovan rok za plačilo denarnih prispevkov članov skupnega podjetja; je seznanjen s tem, da je bilo konec avgusta 2011 neporavnanih še 17 nalogov za izterjavo v skupnem znesku 3 700 000 EUR in da eden od članov do konca leta 2011 sploh ni plačal letnega prispevka; je seznanjen z odgovorom skupnega podjetja, da je bil prispevek, ki je bil konec leta še zmeraj neporavnan, plačan februarja 2012; kljub temu poziva skupno podjetje, naj poskrbi, da bodo člani spoštovali pogodbene roke za plačilo denarnih prispevkov, ki predstavljajo 10 % njihovih skupnih prispevkov k projektu;

         Cilji programa SESAR

                  8.

                  ugotavlja, da je bilo skupno podjetje konec leta 2011 odgovorno za 310 projektov s področja raziskav in razvoja ter upravljanja, od katerih jih je 282 v fazi izvajanja; poudarja, da se bo razvojna faza, ki jo upravlja skupno podjetje, predvidoma končala leta 2016; poziva skupno podjetje, naj uporabi vsa finančna sredstva, ki so mu bila dana na voljo, ter pravočasno razvije tehnologijo, potrebno za začetek izvajanja programa SESAR;

                  9.

                  priznava bistven prispevek skupnega podjetja k razvoju posodobljenega sistema za upravljanje zračnega prometa v Evropi; poziva države članice, naj izpolnijo zaveze glede uresničevanja ciljev enotnega evropskega neba, katerega vzpostavitev je sama po sebi povezana s programom SESAR;

                  10.

                  poziva skupno podjetje, naj še naprej obvešča organ za podelitev razrešnice o napredku pri izvajanju projektov v okviru programa SESAR ter predstavi dosežene rezultate;

                  11.

                  ugotavlja, da je skupno podjetje zasnovano kot javno-zasebno partnerstvo in da se prepletajo javni in zasebni interesi; opozarja, da so ustanovni člani Unija, ki jo zastopa Komisija, in Eurocontrol, ki ga zastopa agencija, ter 15 javnih in zasebnih podjetij iz sektorja navigacijskih storitev za zračni promet; meni, da je treba v navedenih okoliščinah nedvomno zagotoviti, da se morebitna navzkrižja interesov ne prezirajo, pač pa ustrezno obravnavajo;

         Druge zadeve

                  12.

                  ponovno poziva Računsko sodišče, naj v razumnem roku Parlamentu zagotovi posebno poročilo o skupnih vprašanjih, ki se pojavljajo zaradi značilnosti skupnih podjetij in ki bi jih skupna podjetja morala obravnavati s svojimi partnerji, da bi zagotovila njihovo dodano vrednost in učinkovito izvajanje raziskovalnih, tehnološko razvojnih in demonstracijskih programov Unije; prav tako ugotavlja, da bi moralo to poročilo vsebovati oceno učinkovitosti ustanovitve in strukture skupnih podjetij.

         (1)  UL C 6, 10.1.2013, str. 46.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 64, 2.3.2007, str. 1.

         (5)  UL L 357, 31.12.2002, str. 72.


title: Sklep Sveta z dne 22. januarja 1996 o sklenitvi Dodatnega protokola k Sporazumu med Evropsko gospodarsko skupnostjo in Republiko Islandijo po pristopu Republike Avstrije, Republike Finske in Kraljevine Švedske k Evropski uniji

text:
Pomembno pravno obvestilo

|

31996D0147

Uradni list L 034 , 13/02/1996 str. 0033 - 0033

		Sklep Svetaz dne 22. januarja 1996o sklenitvi Dodatnega protokola k Sporazumu med Evropsko gospodarsko skupnostjo in Republiko Islandijo po pristopu Republike Avstrije, Republike Finske in Kraljevine Švedske k Evropski uniji(96/147/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) Pogodbe,ob upoštevanju predloga Komisije,ker je Komisija v imenu Skupnosti s pogajanji uskladila Dodatni protokol k Sporazumu med Evropsko gospodarsko skupnostjo in Republiko Islandijo [1], ki je bil podpisan v Bruslju dne 22. julija 1972, da bi upoštevala pristop Republike Avstrije, Republike Finske in Kraljevine Švedske k Evropski uniji;ker je treba Dodatni protokol odobriti,SKLENIL:Člen 1Dodatni protokol k Sporazumu med Evropsko gospodarsko skupnostjo in Republiko Islandijo po pristopu Republike Avstrije, Republike Finske in Kraljevine Švedske k Evropski uniji je odobren v imenu Skupnosti.Besedilo Dodatnega protokola je priloženo temu sklepu.Člen 2Predsednik Sveta je s tem pooblaščen, da imenuje osebo, pooblaščeno za podpis Dodatnega protokola, ki zavezuje Skupnost.V Bruslju, 22. januarja 1996Za SvetPredsednikL. Dini[1] UL L 301, 31.12.1972, str. 3.--------------------------------------------------